Το **A100** είναι μια σειρά από συμπαγή βαν και pickup (αγροτικά) που κατασκευάστηκαν και διακινήθηκαν από το 1964 έως το 1970 από την Chrysler Corporation με τη μάρκα Dodge στις Ηνωμένες Πολιτείες και τη μάρκα Fargo στον Καναδά.

Το A100 ανταγωνίστηκε τα Ford Econoline, Chevrolet Van, Chevy Corvair Greenbrier και Volkswagen Type 2. Η γκάμα περιελάμβανε ένα βαν και ένα pickup, και τα δύο με σχέδιο "ελέγχου εμπρός" (στην Ελλάδα αυτός ο όρος είναι γνωστός ως "χωρίς μούρη". Το όχημα τοποθέτησε τον οδηγό πάνω από τον μπροστινό άξονα με τον κινητήρα ανάμεσα στα μπροστινά καθίσματα, ακριβώς πίσω από τους μπροστινούς τροχούς. Τα οχήματα ήταν κατασκευής "unibody", χρησιμοποιούσαν ένα κοντό μεταξόνιο 90 ιντσών. Ένα **A108** ήταν επίσης διαθέσιμο από το 1967 έως το 1970, με μεγαλύτερο μεταξόνιο 108 ιντσών. Το A108 ήταν δημοφιλές στις εταιρείες μετατροπής τροχόσπιτων. Ένα ουσιαστικά τροποποιημένο εκθεσιακό pickup A100 με κινητήρα Hemi που ονομάστηκε "Little Red Wagon" που οδηγούσε ο Bill "Maverick" Golden ήταν ένα δημοφιλές αξιοθέατο drag strip από τη δεκαετία του 1960 έως τις αρχές της δεκαετίας του 2000.

Μηχανές
-------

* 1964–1966 170 κυβικών ιντσών (2.8 L) *Slant-6* I6, 101 ίπποι
* 1970 198 κυβικών ιντσών (3.2 L) *Slant-6* I6, 125 ίπποι
* 1964–1970 225 κυβικών ιντσών (3.7 L) *Slant-6* I6, 145 ίπποι
* 1965–1966 273 κυβικών ιντσών (4.5 L) *LA* V8
* 1967–1970 318 κυβικών ιντσών (5.2 L) *LA* V8, 210 ίπποι

Φορτηγά της σειράς L
--------------------

Dodge L-600 του 1969
Από το 1966 έως το 1971, η Dodge κατασκεύασε φορτηγά μια γκάμα μεσαίων-βαρέων φορτηγών υπό το όνομα "σειρά L". Αυτά τα οχήματα χρησιμοποιούσαν ένα ξεχωριστό σασί προορισμένο για χρήση σε βαρέα οχήματα με μια τροποποιημένη έκδοση της καμπίνας του A100 βαν. Αν και οι πωλήσεις ήταν μέτριες στις Ηνωμένες Πολιτείες, μια τροποποιημένη έκδοση του οχήματος παράχθηκε τοπικά και στην Ισπανία από την πλέον θυγατρική της Chrysler, Barreiros, με το όνομα "Barreiros 4245".

Dodge A100 στη πόπ κουλτούρα
----------------------------

Το Dodge A100 εμφανίστηκε στην αμερικανική τηλεοπτική σειρά *That '70s Show* επεισόδιο "Red's Last Day", ως το νέο βαν του Michael Kelso. Εμφανίστηκε επίσης στην ταινία *Cars* ως ο χαρακτήρας Dusty Rust-eze, στο remake του *Ο σχιζοφρενής δολοφόνος με το πριόνι*, καθώς και στην κωμωδία *Stealing Harvard*. Ένα A100 εμφανίστηκε σε πολλά διαφορετικά χρώματα στην τηλεοπτική σειρά *Batman* της δεκαετίας του 1960. Τις περισσότερες φορές, ήταν το προτιμώμενο όχημα απόδρασης του κακού κάθε επεισοδίου.

Το Dodge Little Red Wagon ήταν ένα διάσημο εκθεσιακό φορτηγό αγώνων έλξης που παρουσιάστηκε το 1965 με βάση το pickup A100.

Εικόνες
-------

* A100 SportsmanA100 Sportsman
* Καναδέζικο τροχόσπιτο Fargo, στο μεταξόνιο 108 ιντσώνΚαναδέζικο τροχόσπιτο Fargo, στο μεταξόνιο 108 ιντσών
* Ένα A100 τροποποιημένο ως όχημα έκτακτης ανάγκηςΈνα A100 τροποποιημένο ως όχημα έκτακτης ανάγκης
* Dodge A100 PickupDodge A100 Pickup
* A100 Custom SportsmanA100 Custom Sportsman

Παραπομπές
----------

1. ↑  «Dodge A-trucks». allpar. Ανακτήθηκε στις 29 Σεπτεμβρίου 2010.
2. ↑  «Little Red Wagon». allpar. Ανακτήθηκε στις 29 Σεπτεμβρίου 2010.
3. ↑  -L- No real name given. «Flickr Photo of a Dodge L-Series fire engine owned by the Bytown Fire Brigade». Flickr.com. Ανακτήθηκε στις 29 Σεπτεμβρίου 2010.
4. ↑  «Dodge L-Series». Old Dodges.com. Αρχειοθετήθηκε από το πρωτότυπο στις 30 Ιουλίου 2020. Ανακτήθηκε στις 29 Σεπτεμβρίου 2010.
5. ↑
6. ↑
7. ↑  «1965 Dodge A-100 in 'That '70s Show, 1998-2006'». Internet Movie Cars Database. Ανακτήθηκε στις 21 Ιανουαρίου 2012.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Dodge A100** |

* Dodge L600 και L700 (Old Dodges.com) Αρχειοθετήθηκε 2020-07-30 στο Wayback Machine.
* Dodge A-100 History (Sweptline.com)